Elon Musk omdøber Twitter og slår fuglen ihjel

Elon Musk har sagt det ved flere lejligheder; at han har noget med bogstavet ‘X’. Nu lader det til at han vil omdøbe Twitter til netop X. I weekenden sendte han en serie tweets om det forstående navneskifte. Han har endog skiftet sit profilbillede til det, der ligner et nyt logo.

I sine weekend-teens fortalte han, at den blå Twitter-fugl med tiden vil blive udfaset helt. Han opfordrede også sine følgere til at tweete passende logoer, hvor X’et indgår. Hvilket har resulteret i en syndflod af forslag.

Det lader dog til, at Musk har forelsket sig i nedenstående, som er tweetet af Sawyer Merritt. I hvert fald har Musk fastgjort tweetet øverst på sin konto.

pic.twitter.com/IwcbqMnQtA
— Elon Musk (@elonmusk) July 23, 2023

Hvis man besøger webstedet x.com, bliver man allerede sendt videre til Twitter. Men præcis hvornår skiftet sker, er endnu uvist. Men i weekendens tweet-marathom lovede Musk, at det kunne ske med timers varsel, når et passende logo var fundet.

Elon Musk overtog Twitter i oktober sidste år og allerede få uger efter svingede han leen over en stor del af medarbejderne. Det sociale netværk kørte – og kører med underskud – og Musk har ved flere lejligheder sagt, at det simpelthen er truet på eksistensen. Det samme har han i øvrigt sagt om rumselskabet SpaceX.

Elon Musk omdøber Twitter og slår fuglen ihjel